बोर्ड परीक्षा : पहले दिन हल किया हिंदी का पर्चा
माध्यमिक शिक्षा मंडल के हायर सेकंडरी के विद्यार्थियों ने बुधवार को पहले दिन विशिष्ट हिंदी का पर्चा हल किया। सुबह करीब 7 बजे केंद्राध्यक्ष, सहायक केंद्राध्यक्ष व पर्यवेक्षकों ने केंद्रों पर पहुंच कर अपने-अपने मोबाइल अलमारी में रखकर सील बंद किए। इसके बाद केंद्राध्यक्ष के साथ पर्यवेक्षकों ने प्रवेश गेट पर विद्यार्थियों की चैकिंग करके प्रवेश दिया। कुछ विद्यार्थी केंद्रों पर मोबाइल लेकर पहुंचे।
शासकीय बालक उमावि बड़वाह के केंद्राध्यक्ष राधा आगीवाल ने सख्त बोर्ड के नियमों का पालन करते हुए किसी भी विद्यार्थी को प्रवेश नहीं दिया। इसके बाद विद्यार्थी ड्यूटी पर तैनात पुलिसकर्मी सहित अन्य जान पहचान वाले लोगों को मोबाइल थमा कर कक्षों में पहुंचे। सुबह विद्यार्थियों को 15 मिनिट पहले जैसे ही शिक्षकों ने हाथों में हिंदी का पर्चा दिया। सभी विद्यार्थी पर्चा देखकर उत्साहित नजर आए। परीक्षा हाॅल से छूटने के बाद विद्यार्थियों ने अपने-अपने मित्रों से मिलकर पेपर के बारे में चर्चाएं की। एसडीएम मधुवंतराव धुर्वे, विकास खंड शिक्षा अधिकारी डीएस पिपलोदे ने केंद्रों में पहुंचकर निरीक्षण किया। पहले दिन किसी केंद्र पर नकल का कोई प्रकरण नहीं बना। बीईओ डीएस पिपलोदे ने बताया नगर में तीन केंद्र बनाए गए थे। शासकीय बालक उत्कृष्ट उमा विद्यालय में केंद्राध्यक्ष राधा आगीवाल ने बताया दर्ज 652 में से 92 विद्यार्थी अनुपस्थित थे। शासकीय कन्या उमावि में केन्द्राध्यक्ष डीके दीक्षित ने बताया दर्ज 150 में से 1 अनुपस्थित था। विवेकानंद विद्या विहार स्कूल में केंद्राध्यक्ष एमएल बामनिया ने बताया दर्ज 413 में से 2 अनुपस्थित थे। कानून व शांति व्यवस्था बनाए रखने के लिए चारो केंद्रों पर टीआई ब्रजेश मालवीय ने पुलिसकर्मी तैनात किए थे।
प्रवेश गेट पर विद्यार्थियों की चेकिंग करते केंद्राध्यक्ष और पर्यवेक्षक।
hin_Deva hin_Deva hin_Deva hin_Deva